Pluton
Pluton je prva po veličini patuljasta planeta u Sunčevom sistemu i druga po masi, nakon Eride. Pluton je udaljen 39.44 AJ ili 5,913,520,000 km od Sunca, ima prečnik od 2,274 km i masu 1.27 × 1022 kg . Pluton je manji od ostalih planeta, kao i od sedam prirodnih satelita: Mjeseca, Ija, Evrope, Ganimeda, Kalista, Titana i Tritona. Pluton je bio smatran za devetu planetu u Sunčevom sistemu sve do 24. augusta 2006. godine, kada je Međunarodna astronomska unija (IAU) zaključila da Pluton ne ulazi u kategoriju planeta zbog veličine i načina orbite. Iako je ovaj objekt do 2006. godine bio službeno registrovan kao planeta, veliki dio astronoma ga je uvijek smatrao velikim asteroidom ili čak kometom, odnosno najvećim od transneptunskih objekata (drugi naziv za objekte u Kuiperovom pojasu). Dugo vremena je Haron bio jedini poznati Plutonov prirodni satelit. Ovaj mjesec neobičan je po tome što je najveći mjesec u odnosu na matičnu planetu u Sunčevom sistemu, zbog čega neki Pluton i Haron smatraju sistemom dvostrukih planeta. Ova dva navedena tijela se okreću oko zajedničkog centra rotacije koji se nalazi između njih. Ovu patuljastu planetu jedva je moguće vidjeti amaterskim teleskopom - njegova prividna magnituda od oko 13 zahtjeva prečnik objektiva najmanje 200 mm. Pluton je veće veličine od Eride, ali manje je mase. Ime je dobio prema bogu podzemlja u grčkoj mitologiji. Ime je predložila Venetia Burney (1918 – 2009.), jedanaestogodišnja učenica iz Oxforda, Engleska. Astronomski simboli Plutona su i .